|  |
| --- |
|  |

Notat

Journal
7. oktober 2013

**Offentlig høring over udkast til ny udgave af bekendtgørelse om arbejdsmiljøforhold for besætningsmedlemmer under tjeneste på luftfartøj og for deres arbejdsgivere**

Trafikstyrelsen påtænker at udgive ny udgave af bekendtgørelsen om arbejdsmiljøforhold for besætningsmedlemmer på luftfartøj og for deres arbejdsgivere.

I forhold til den gældende arbejdsmiljøbekendtgørelse, jf. bekendtgørelse nr. 918 af 18. november 2003, vil den nye bekendtgørelse skabe bedre rammer for en proaktiv og fremadrettet arbejdsmiljøindsats i form af en forenklet organisering af arbejdsmiljøarbejdet i luftfartsselskaber.

Med ændring af reglerne er regelsættet blevet mere fleksibel i forhold til en lang række krav relateret til den interne organisering omkring arbejdsmiljøarbejdet. Endvidere indebærer reglerne en mere målrettet arbejdsmiljøuddannelse. Trafikstyrelsen vil i samme forbindelse udgive en vejledning til det nye regelsæt.

Det kan oplyses, at udkast til bekendtgørelsen og vejledningen har været drøftet i Arbejdsmiljørådet for Luftfart.

**Øvrigt:**

Herudover er der alene foretaget lovtekniske og redaktionelle ændringer.

Eventuelle kommentarer bedes indsendt til Trafikstyrelsen

Edvard Thomsens vej 14

2300 København S

Tel.: 7221 8800

E-post: info@trafikstyrelsen.dk

**senest 31. oktober 2013**